### | | | | --- | --- | | | | | --- | | **Byråd** 27. juni 2017 Sagsnr. 710-2016-50312 Dok.nr. 710-2017-149192 Sagsbehandler DPHPJE | | 94.                 Evaluering af folkeskolereformen 2017 - Åbent

###

|  |  |
| --- | --- |
| Tidl. politisk behandling | BS-U, 08.12.16, pkt. 63 |
| Forventet sagsgang | BS-U, ØK, BY |
| Lovgrundlag | Folkeskoleloven |

###

**SAGENS INDHOLD**

Byrådet skal i denne sag tage stilling til evalueringen af
folkeskolereformens implementering i [adresse].

I forbindelse med Budget 2017-20 afsatte Byrådet 500.000
kr. til evaluering af folkeskolereformen med henblik på at få et generelt
serviceeftersyn med særlig fokus på de faglige resultater, elevernes trivsel,
kvaliteten af undervisningen og den økonomiske styring to et halvt år efter
reformens indførelse.

Byrådet har udpeget følgende temaer, som udgør grundlaget
for evalueringen:

· Opnåelse af de nationale faglige mål

· Skoledagens længde og variation

· Kvalitet i den understøttende undervisning

· Kvalitet i arbejdet med den åbne skole

· Motion og bevægelse

· Ledelse, administration og økonomistyring.

Børne- og Skoleudvalget vedtog 8. december 2016 en nærmere
beskrivelse af evalueringens indhold i form af et evalueringsdesign.

Evalueringen er gennemført af Danmarks Evalueringsinstitut
(EVA) i perioden januar-april 2017. Metodisk belyses temaerne først og fremmest
gennem en række vurderinger fra medarbejdere, ledere, forældre og elever. Se
bilaget ”Implementering af folkeskolereformen i [adresse]”.

Undersøgelsen viser, at de foreløbige erfaringer med at
implementere folkeskolereformen i [adresse] i store træk er i tråd med
de nationale erfaringer. På baggrund af evalueringen har [adresse]
Evalueringsinstitut (EVA) udarbejdet nedenstående tværgående og tematiske
anbefalinger:

· *Sæt konkrete billeder på den gode skoledag*

Det anbefales, at forvaltning,
skoleledelser og medarbejdere på den enkelte skole i det fortsatte
udviklingsarbejde sætter helt konkrete billeder på, hvordan skolen i praksis
kan anvende de muligheder, der er i folkeskolereformen, for at skabe en
varieret skoledag, hvor eleverne trives, samarbejder og lærer bedst muligt.

· *Udstik retning gennem pædagogisk ledelse*

Det anbefales, at arbejdet med
pædagogisk ledelse styrkes, så der angives tydelig retning for at omsætte
folkeskolereformens elementer til daglig og fornyet skolepraksis. Det skal
samtidig sikres, at der er en kontinuerlig dialog og sparring mellem det
pædagogiske personale og ledelsen om realiseringen af reformelementerne.

· *Fokusér på det, der fungerer godt*

Det anbefales, at medarbejdere
og ledelser sætter fokus på de gode erfaringer, der er på kommunens skoler, og
deler dem.

· *Opnåelse af de nationale faglige mål*

Det anbefales, at
skoleledelserne drøfter erfaringer med systematisk opfølgning på faglige
resultater, nationale test og trivselsmålinger. Målet er at styrke de
pædagogiske medarbejderes arbejde med elevernes læring og trivsel.

· *Skoledagens længde og variation*

Det anbefales, at den enkelte
skole sætter fokus på, hvordan arbejdet med undervisningsdifferentiering kan
styrkes.

· *Kvalitet i den understøttende undervisning*

Det anbefales, at den enkelte
skole drøfter, hvordan arbejdet med den understøttende undervisning bedst
bidrager til elevernes faglighed og trivsel, og at ledelsen på den baggrund
tydeligt rammesætter det faglig og pædagogiske indhold. Det er desuden vigtigt,
at skolerne arbejder med at afklare, hvilke roller lærere og pædagoger bør
have, og hvordan deres faglighed bedst bringes i spil, inden for det omfang af
timer de tildeles.

· *Kvalitet i arbejdet med den åbne skole*

Det anbefales, at forvaltningens
facilitering af den åbne skole tydeliggøres over for skolernes medarbejdere, så
videndeling om ønsker og muligheder styrkes, og så initiativerne i endnu højere
grad forankres lokalt. Det anbefales endvidere, at der sættes fokus på
mulighederne i skolernes nærmiljøer og lokalområder med henblik på at styrke et
fokus på lokalområdernes natur- og kulturarv og på de muligheder, der ikke
kræver transport.

· *Motion og bevægelse*

Det anbefales, at der arbejdes
med at inddrage lokale kapaciteter i et tværkommunalt
kompetenceudviklingsinitiativ om motion og bevægelse, og at der udarbejdes et
fælles idékatalog.

· *Ledelse, administration og økonomistyring*

Det anbefales, at der sættes
tydelige rammer for og løbende følges op på de udviklingsarbejder, der sættes i
gang. Det indebærer, at skolernes ledelser systematisk drøfter erfaringer med
og muligheder for at understøtte læreres og pædagogers arbejde med at skabe
gode forudsætninger for læring, trivsel og samarbejde. Det anbefales, at de
undervisende medarbejdere inddrages med hensyn til, hvordan ledelsen bedst
muligt kan understøtte deres kontinuerlige arbejde med at realisere reformen
gennem arbejdet med den gode skoledag og de gode læringsmiljøer.

Det anbefales, at forvaltningen
undersøger muligheder for at lette det administrative arbejde gennem mere
smidige digitale løsninger, der kan samkøres med henblik på at skabe enklere
processer, der kan frigøre tid til den efterspurgte pædagogiske ledelse.

**Baggrund**

Byrådet vedtog 25. februar 2014 ”Læring, trivsel og
samarbejde – folkeskolereformen i [adresse]”, der har udgjort grundlaget
for implementering af folkeskolereformen i kommunen. Heri er der blandt andet
taget stilling til nye rammer for:

· Økonomi og pædagogik

· Kompetenceudvikling af skoleledelser

· Arbejdstidens tilrettelæggelse

· Faglige resultater

· Trivsel.

”Læring, trivsel og samarbejde – folkeskolereformen i
Favrskov Kommune” udpeger desuden en række udviklingsområder, blandt andet den
åbne skole og samarbejde med musik- og ungdomsskole, motion og bevægelse,
muligheder for at oprette linjer og særlige profiler mv. Resultaterne af
udviklingsarbejderne er løbende behandlet politisk og efterfølgende
implementeret på skoleområdet. Se endvidere bilaget ”Notat om implementering af
folkeskolereformen”.

**VURDERING**

Børn og Skole vurderer, at rapporten bekræfter, at
skolereformen er en meget omfattende omstilling af skolernes arbejde, og at der
fortsat skal arbejdes med at implementere forandringerne. I den sammenhæng kan
evalueringen og anbefalingerne udgøre et fornyet afsæt for udviklingen af
skoleområdet.

Foruden anbefalingerne fremgår det også af rapporten, at
der fortsat er behov for at styrke arbejdet med inkluderende læringsmiljøer,
hvilket også indgår i Byrådets vedtagelse af ”Handleplan til økonomiske
genopretning og fremtidig styring af specialundervisningsområdet” 24. januar
2017.

På den baggrund finder Børn og Skole, at følgende temaer
med fordel kan indgå i de videre drøftelser af rapporten:

· Investering i inkluderende læringsmiljøer:

o Bedre faglig kvalitet og styrket inddragelse af familierne – i
dagtilbud, førskole og skole

o Mere sammenhængende og inkluderende skole-, fritids- og
hverdagsliv i skoledistrikterne – fx gennem afprøvning af nye
specialpædagogiske indsatser.

· Ledelse tæt på medarbejderne – mere feedback og sparring i
relation til kerneopgaven

· Faglig vejledning – styrket omsætning af pædagogiske forandringer
i praksis.

Da rapporten jf. budgetaftalen for 2017-20 skal indgå i
drøftelserne vedrørende Budget 2018-21, foreslår Børn og Skole, at den nærmere
opfølgning på rapportens anbefalinger sker i den sammenhæng. Det foreslås
endvidere, at Børn og Skole udarbejder oplæg til disse drøftelser.

**ØKONOMI**

I forbindelse med Budget 2017-20 afsatte Byrådet 500.000
kr. til evaluering af folkeskolereformen. Evalueringen er foretaget til en
samlet pris af 499.748 kr.

**INDDRAGELSE**

I forbindelse med gennemførelsen af evalueringen er
medarbejdere, ledere, forældre og elever blevet bedt om deres vurderinger inden
for de seks evalueringstemaer.

Danmarks Evalueringsinstitut (EVA) har medvirket ved
workshop for skoleledelserne om evalueringsresultater og anbefalinger 29. maj
2017. Rapporten drøftes endvidere i SMU Skole og med de faglige organisationer
sideløbende med den politiske behandling af rapporten. I efteråret afholdes
internat for skoleledelserne, som ligeledes vil fokusere på den fortsatte
udvikling og forankring lokalt.

**INDSTILLING**

Direktøren for Børn og Skole indstiller til Byrådet:

1.    At evalueringsrapporten oversendes til drøftelserne
vedrørende Budget
2018-21, og at Børn og Skole udarbejder oplæg hertil.

**BESLUTNING**

***Børne- og Skoleudvalget, 6. juni 2017:***

Fraværende:Ingen

Indstilles godkendt.

***Økonomiudvalget, 20. juni 2017:***

Fraværende:Morten Carlsen

Indstilles godkendt.

**Bilag**

|  |  |
| --- | --- |
| Implementering af folkeskolereformen i [adresse] - evalueringsrapport | 710-2017-106221 |
| Notat om implementering af folkeskolereformen | 710-2017-121654 |